Държавен вестник, бр. 82, 2005 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  82
(5) Когато в салоните за пътниците и екипа-
жа има водооросителни инсталации и противо-
пожарни кранове, тези помещения се осигуря-
ват с подходящ брой шпигати, достатъчни да
поемат водата при пожарогасене с водоороси-
телните глави, и два пожарни шланга със струй-
ници. Шпигатите се поставят в най-подходящи-
те места, например във всеки ъгъл.
Чл. 77. (1) За функционирането на осуши-
телната система по чл. 75, ал. 1 на нови кора-
би от класове B, C и D и съществуващи кораби
клас В при всякакви условия след повреда не-
зависимо дали корабът е изправен или накре-
нен се поставят бордови смукатели, като в
тесни помещения в носовата или кърмовата
част на кораба е достатъчно поставянето на
един смукател.
(2) В помещения с нестандартна форма се
допуска монтирането на допълнителни смука-
тели.
(3) На корабите по ал. 1 се вземат мерки,
позволяващи водата от отсеците да се оттича
към смукателните тръби.
(4) Когато е практически възможно, осуши-
телните помпи с механично задвижване се пос-
тавят в отделни водонепроницаеми отсеци и се
разполагат така, че при една и съща повреда да
не се наводняват всички отсеци.
(5) Ако главната машина, спомагателните
механизми и котлите са разположени в два
или повече водонепроницаеми отсека, пом-
пите, които могат да бъдат използвани за
осушаване, се разпределят в тези отсеци, до-
колкото е възможно.
(6) С изключение на допълнителните пом-
пи, които могат да бъдат предвидени само за
форпикови отсеци, всяка задължителна осуши-
телна помпа се разполага така, че да засмуква
вода от всяко помещение, което трябва да се
осуши съгласно чл. 75, ал. 1.
(7) Всяка механично задвижвана осушителна
помпа изпомпва вода през главната осушителна
магистрала със скорост не по-малка от 2  m/s.
(8) Осушителните помпи с независимо зад-
вижване, намиращи се в машинните помеще-
ния, се съоръжават с директни смукатели, като
за всяко помещение са необходими не повече
от два смукателя.
(9) Когато смукателите са два или повече,
на всеки борд се осигурява най-малко по един.
(10) Смукателите се разполагат на подходя-
щи места, като тези в машинното отделение са
с диаметър не по-малък от задължителния за
осушителната магистрала.
(11) Освен директния смукател или смука-
тели по ал. 8 в машинното отделение на осуши-
телното ниво се осигурява пряк авариен смука-
тел, снабден с невъзвратен клапан и свързан с
най-голямата налична независима силово зад-
вижвана помпа.
(12) Смукателят по ал. 11 е с диаметър като
основния вход на използваните помпи.
(13) Приводите на клапаните на кингстони-
те и на смукателите за пряко засмукване се
разполагат на достатъчна височина над плат-
формата на машинното отделение.
(14) Всички осушителни смукателни тръбоп-
роводи по цялата си дължина до съединяването
им с помпите се изграждат независими от други
тръбопроводи.
(15) Диаметърът на главната осушителна
магистрала и разклоненията на осушителния
тръбопровод се изчислява по формулите, посо-
чени в приложение № 4.
(16) На корабите по ал. 1 се предвиждат
мерки за предотвратяване на наводняването на
отсек, обслужван от кой да е осушителен тръ-
бопровод, в случай на прекъсване или друга
повреда на тръбопровода в друг отсек, вследс-
твие на сблъскване или засядане на кораба.
(17) Когато участъците от тръбопровода са
разположени на разстояние от борда, по-малко
от една пета от широчината на кораба (измере-
но под прав ъгъл към диаметралната равнина
на нивото на най-високата товарна водолиния
за делене на отсеци) или когато тръбопроводът
е в тунелен кил, във всеки отсек, в който има
отворени краища на тръбопровода, се поставят
невъзвратни клапани.
(18) Разпределителните кутии, крановете и
клапаните, свързани с осушителната система,
се разполагат така, че в случай на наводняване
една от осушителните помпи да изпомпва вода
от всеки отсек.
(19) При повреда на коя да е помпа или на
тръбопровода, свързващ я с главната осушител-
на магистрала, разположена навътре от борда
от линия, прекарана в точка, отстояща на раз-
стояние една пета от широчината на кораба,
осушителната система непрекъснато работи.
(20) При една обща за всички помпи систе-
ма от тръбопроводи клапаните, необходими за
управлението на смукателите, се задействат от
място над палубата на преградите.
(21) Когато в допълнение към главната осу-
шителна система има и аварийна осушителна
система, тя е независима от главната и се раз-
полага така, че в условия на наводняване да
може да изпомпва вода от всеки отсек, както
е указано в ал. 1.
(22) В случаите по ал. 21 само клапаните,
обслужващи аварийната система, се управля-
ват от място над палубата на преградите.
(23) Всички кранове и клапани по ал. 18—22,
които могат да се управляват от място над палу-
бата на преградите, ясно се маркират и имат
индикатори за отворено и затворено положение.
Чл. 78. (1) Новите кораби от класове B, C и
D и съществуващите кораби клас В се осигуря-
ват с осушителни помпи, както следва:
1. за кораби, превозващи до 250 пътници—
една помпа, задвижвана от главния двигател, и
една независима помпа с механично задвижва-
не, разположена извън машинното отделение;